Az anyakönyvi eljárásról szóló 2010. évi I. törvény 96. §-ában felhatalmazást kapott a települési önkormányzat, hogyrendeletben határozza meg a hivatali helyiségen kívüli, valamint a hivatali munkaidőn kívül történő házasságkötés létesítése engedélyezésének szabályait, illetverendeletben állapíthassa meg a hivatali helyiségen kívüli, valamint a hivatali munkaidőn kívül történő házasságkötés esetén a többletszolgáltatás ellentételezéseként az önkormányzat részére fizetendő díj mértékét.

A hivatali helyiségen és a hivatali munkaidő kívül történő házasságkötés díjáról szóló 41//2016. (XI. 30.) önkormányzati rendelet a többletszolgáltatás ellentételezéseként a hivatali időn kívül a Városházán megrendezésre kerülő házasságkötés díjaként bruttó 15 000 forintot állapított meg, amely összegből a házasulandók, amennyiben legalább egyik fél hévízi lakó- vagy tartózkodási hellyel rendelkezik 100 %-os kedvezményben részesülnek.

A külső helyszíneken történő házasságkötés lebonyolítása esetén a többletszolgáltatás ellentételezéséért bruttó 35 000 forint mértékű díjat kell fizetni. A hivatali helyiségen kívüli házasságkötés díja esetén díjkedvezményt nem került megállapításra.

Az önkormányzati rendelet értelmében, a hivatali munkaidőben és a hivatali helyiségben megtartott házasságkötés továbbra is térítésmentes.

Hévízi Polgármesteri Hivatal